https://rywiki.tsadra.org/index.php/Special:ExportRDF/Dictionaries/chos_rnam_kun_btus/11408
type: Ontology
creation date: 2025-12-08T03:04:31-05:00
imports: http://semantic-mediawiki.org/swivt/1.0

Dictionaries/chos rnam kun btus/11408
type: Subject
type: Category:External Dictionary Entries
type: Category:Entries missing from the Dharma Dictionary
type: Category:External Dictionary - chos rnam kun btus
page: https://rywiki.tsadra.org/index.php/Dictionaries/chos_rnam_kun_btus/11408
wiki namespace: 0
wiki page content language: en
dictionary: chos rnam kun btus
tibetan: ལྟུང་བྱེད་དགུ་བཅུ།
tibetan-definition: དེ་ཡང་། སྡོམ་པ་གསུམ་རྣམ་པར་ངེས་པའི་འགྲེལ་པ་ལེགས་བཤད་ངོ་མཚར་དཔག་བསམ་གྱི་སྙེ་མ་ལས་བྱུང་བ་སྟེ། དེ་ཡང་གོང་དུ་དྲངས་པ་དང་མཚུངས་པས་ཉིས་བཟློས་ལྟ་བུར་གྱུར་དོགས་བཏང་སྙོམས་བྱས་ཏེ་སྐབས་འདིར་ལྟུང་བྱེད་སོ་སོའི་གླེང་གཞི་གསུངས་པ་ཤིན་ཏུ་གལ་ཆེ་བས་ཆ་ཚང་དྲངས་པ་འདི་ལྟ་སྟེ། 1.རྫུན་སྨྲའི་ལྟུང་བྱེད་ནི། གཉན་ཡོད་དུ་ཤཱཀྱ་ལག་རྒྱུད་ལི་བཅས་ཏེ། དངོས་པོ་ལྷག་སྦོམ་པོ་ཉེས་བྱས་སུ་གྱུར་པའི་རྫུན་བཞི་དང་། ལྟུང་བྱེད་རང་གི་ནང་ཚན་གྱི་རྫུན་དྲུག་བཤད་པ། དེ་རྣམས་ལས་གཞན་པའི་དགེ་སློང་གིས་ཤེས་བཞིན་དུ་རྫུན་སྨྲས་པ་ཉན་པ་པོས་བརྡའ་འཕྲོད་ཅིང་དོན་གོ་བའོ། ། དེ་ལ་རྫུན་བཞི་ནི། ། (1)རྫུན་སྨྲའི་ཕམ་པ། (2)གཞི་མེད་དང་བག་ཙམ་གྱི་ལྷག་མ། (3)ཤེས་བཞིན་དུ་ཆོས་མ་ཡིན་པ་ཆོས་སུ་སྨྲ་བ། (4)ཆོས་ཡིན་པ་ལ་མ་ཡིན་པར་སྨྲ་བ་སྦོམ་པོར་གྱུར་པའི་རྫུན་དང་། གསོ་སྦྱོང་གི་དུས་སུ་ཅི་འདི་ལ་ཁྱེད་ཡོངས་སུ་དག་གམ་ཞེས་དྲིས་པ་ལོ་ཅང་མི་སྨྲ་བས་འདའ་བར་བྱེད་པའི་ཉེས་བྱས་རྣམས་སོ། ། ལྟུང་བྱེད་ཀྱི་ནང་ཚན་གཞན་པ་དྲུག་ནི། (1)བཤེས་ངོར། (2)འཕྱ་བ། (3)ཟས་ཅུང་། (4)སྐུར་འདེབས། (5)ཉེར་འཇོག (6)ཁྱད་གསོད་རྣམས་སོ། ། 2.སྐྱོན་བརྗོད་ཀྱི་ལྟུང་བྱེད། འདི་ནས་ལྔ་བརྒྱད་དགུ་གསུམ་པོ་མ་གཏོགས་དྲུག་སྡེ་ལ་བཅོས་ཏེ། དགེ་སློང་གིས་ཡུལ་དགེ་སློང་གཞན་ལ་ཡུལ་དུས་དེར་སྐྱོན་དུ་གྲགས་པའི་ཚིག་ཕན་སེམས་མ་ཡིན་པར་བརྗོད་པ་ཕ་རོལ་པོས་གོ་བའོ། ། 3.ཕྲ་མ་བྱེད་པའི་ལྟུང་བྱེད། དགེ་སློང་གིས་ཡུལ་དགེ་སློང་མཐུན་པ་དག་ཕྲ་མའི་ཚིག་གིས་འབྱེད་པར་བྱེད་པའོ། ། 4.སྐྱོ་ངོགས་བྱེད་པའི་ལྟུང་བྱེད། དགེ་སློང་གཉིས་རྩོད་པ་དགེ་འདུན་གྱིས་ཆོས་ཕྱོགས་སུ་ཞི་བར་བྱས་ཟིན་ཅིང་། རང་དང་གོ་བྱ་ཞི་བྱེད་ཀྱི་ལས་དེ་བྱེད་པ་ལ་གཏོགས་པས་བླུམས་པ་སླར་དབྱེ་འདོད་ཀྱིས་རྩོད་པ་དེ་ལེགས་པར་མ་ཞི་བས་ཡང་ཞི་བར་བྱེད་དགོས་སོ་ཞེས་སྔར་བྱས་ཀྱི་ལས་སྐྱོ་སྔོགས་ཀྱིས་བཤིག་པར་རྩོམ་པའི་ཚིག་ སྨྲས་ཤིང་དོན་གོ་བའོ། ། 5.བུད་མེད་ལ་ཆོས་སྟོན་པའི་ལྟུང་བྱེད། འཆར་ཀ་ལ་བཅས་ཏེ། ཁྲིམས་གྲོགས་མེད་པར་ཡུལ་ཉན་འདོད་ཀྱི་བུད་མེད་ལ་དེས་མི་ཤེས་པའི་ཆོས་འདུས་བྱས་མི་རྟག་ཅེས་པ་ལྟ་བུའི་ཚིག་ལྔའམ་དྲུག་ལས་ལྷག་པར་བསྟན་པའོ། ། 6.འདོན་པའི་ལྟུང་བྱེད། དགེ་སློང་གིས་རྒོད་བག་གི་བསམ་པས་བསྙེན་པར་མ་རྫོགས་པ་དང་ལྷན་ཅིག་ཏུ་ཆོས་ཀྱི་ཚིག་གདངས་སྣ་ཚོགས་ཀྱིས་འདོན་པར་བྱས་ནའོ། ། 7.གནས་ངན་ལེན་གྱི་ལྟུང་བྱེད། ཕམ་ལྷག་གང་རུང་བྱུང་བའི་དགེ་སློང་ལ་གནས་ངན་ལེན་གླེང་བར་མ་བསྐོས་བཞིན་དུ་བརྗོད་ཡུལ་དགེ་སློང་མིན་པའི་གང་ཟག་བསླབ་བྱ་ལ་མི་མཁས་པའི་དྲུང་དུ་ཕམ་ལྷག་གི་ལྟུང་བ་བར…
tibetan-source: 《སྔ་འགྱུར་བཀའ་མའི་》གླེགས་བམ་ཇི་པ་ཤ་69བ་1ལས་བཏུས།
wiki page modification date: 2022-08-22T18:30:29Z
modification date#aux: 2459814.271169
wiki page sort key: Dictionaries/chos rnam kun btus/11408